Marianne Andersen blir regnet som en av Norges beste kvinnelige orienteringsløpere gjennom mange år og har en rekke toppresultater i NM og i internasjonal sammenheng. I 2009 løp hun på det norske laget som vant VM-gull i stafett i ungarske Miskolc. Hun løp ankeretappen og kunne selv løpe Norge inn til gull etter at Betty-Ann Bjerkreim Nilsen og Anne Margrethe Hausken hadde fullført sine etapper.